CELEX: 62004TJ0253
Language: el
Date: 2008-04-03 00:00:00
Title: Απόφαση του Πρωτοδικείου (έβδομο τμήμα) της 3ης Απριλίου 2008. # Kongra-Gel και λοιπών κατά Συμβουλίου της Ευρωπαϊκής Ενώσεως. # Κοινή εξωτερική πολιτική και πολιτική ασφάλειας - Περιοριστικά μέτρα κατά ορισμένων προσώπων και οντοτήτων με σκοπό την καταπολέμηση της τρομοκρατίας - Δέσμευση κεφαλαίων - Προσφυγή ακυρώσεως - Αιτιολόγηση. # Υπόθεση T-253/04.

Απόφαση του Πρωτοδικείου (έβδομο τμήμα) της 3ης Απριλίου 2008 – KONGRA‑GEL κ.λπ. κατά Συμβουλίου
      (Υπόθεση T-253/04)
      «Κοινή εξωτερική πολιτική και πολιτική ασφάλειας – Περιοριστικά μέτρα κατά ορισμένων προσώπων και οντοτήτων με σκοπό την καταπολέμηση της τρομοκρατίας – Δέσμευση κεφαλαίων – Προσφυγή ακυρώσεως – Αιτιολόγηση»
      1.                     Προσφυγή ακυρώσεως – Αρμοδιότητα του κοινοτικού δικαστή – Αίτημα με το οποίο ζητείται να απευθυνθεί διαταγή σε κοινοτικό όργανο
            – Απαράδεκτο (Άρθρο 230 ΕΚ) (βλ. σκέψη 48)
      2.                     Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Απόφαση περί δεσμεύσεως κεφαλαίων
            ληφθείσα κατά ορισμένων προσώπων και οντοτήτων υπόπτων για τρομοκρατικές δραστηριότητες (Άρθρο 230, εδ. 4, ΕΚ και 249 ΕΚ·
            κανονισμός 2580/2001 του Συμβουλίου· απόφαση 2004/306 του Συμβουλίου) (βλ. σκέψεις 76-78)
      3.                     Προσφυγή ακυρώσεως – Έννομο συμφέρον – Προσφυγή στρεφόμενη κατά εκτελεσθείσας ή καταργηθείσας πράξεως (Άρθρο 233 ΕΚ) (βλ.
            σκέψεις 82-85)
      4.                     Πράξεις των οργάνων – Αιτιολόγηση – Υποχρέωση αιτιολογήσεως – Περιεχόμενο – Απόφαση περί δεσμεύσεως κεφαλαίων ληφθείσα κατά
            ορισμένων προσώπων και οντοτήτων υπόπτων για τρομοκρατικές δραστηριότητες – Ελάχιστες απαιτήσεις (Άρθρο 253 ΕΚ· κοινή θέση
            2001/931 του Συμβουλίου, άρθρο 1 §§ 4 και 6· κανονισμός 2580/2001 του Συμβουλίου) (βλ. σκέψεις 95-98)
      5.                     Πράξεις των οργάνων – Αιτιολόγηση – Υποχρέωση αιτιολογήσεως – Τακτοποίηση της ελλείψεως αιτιολογήσεως κατά την ένδικη διαδικασία
            – Δεν επιτρέπεται (Άρθρο 253 ΕΚ) (βλ. σκέψεις 99-101)
      Αντικείμενο 
      
         
               Αφενός, μερική ακύρωση της αποφάσεως 2004/306/ΕΚ του Συμβουλίου, της 2ας Απριλίου 2004, που θέτει σε εφαρμογή το άρθρο 2,
                  παράγραφος 3, του κανονισμού 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό
                  την καταπολέμηση της τρομοκρατίας και καταργεί την απόφαση 2003/902/ΕΚ (ΕΕ L 99, σ. 28), και του κανονισμού (ΕΚ) 2580/2001
                  (ΕΕ L 344, σ. 70), και, αφετέρου, αίτημα αποζημιώσεως.
               
            Διατακτικό 
      Το Πρωτοδικείο αποφασίζει:
      
         
                  1)
               
               
                  
               
               
                  	Ακυρώνει, όσον αφορά την KONGRA-GEL, την απόφαση 2004/306/ΕΚ του Συμβουλίου, της 2ας Απριλίου 2004, για την εφαρμογή του άρθρου
                     2, παράγραφος 3, του κανονισμού (ΕΚ) 2580/2001, για τη λήψη ειδικών περιοριστικών μέτρων κατά ορισμένων προσώπων και οντοτήτων
                     με σκοπό την καταπολέμηση της τρομοκρατίας, και την κατάργηση της απόφασης 2003/902/ΕΚ.
                  
               
            
         
                  2)
               
               
                  
               
               
                  	Καταδικάζει το Συμβούλιο να φέρει, πέραν των δικαστικών του εξόδων, και τα έξοδα των προσφευγόντων.
               
            
         
                  3)
               
               
                  
               
               
                  	Το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρει τα δικαστικά του έξοδα.